ZephyrMusic

**Karl Legris**, d'sin vrai nom **ZephyrMusic**, né l' 23 ed déchimbe 2003 à Maubeuche (Nord), ch'est un musichien multi-instrumintisse, arrangeu, auteu-compositeu-intarprète, acteu pi producteu d'musique franchoés.

Il cminche s' carrière in 2022, à l'ache d'18 ans, aveuc l'interprise new-yorkaise TuneCore dousqu' l'canteu inglé Ed Sheeran o égalemint foait ses débuts. ll s'foait connoaite in juant des érprises d'musiques à russite, grache à sin larche répértoére musical et pi pèr s'capachitè d'ju.

## Biografie

### Jonesse pi formacion
Karl Legris l'est né l' 23 ed déchimbe 2003 à Maubeuche, dins ch' départémint dech Nord. Il est l'fiu ed Céline Legris pi d'Éric Legris, un ésportif licincié ed l'ESA59 « habitué d'chés podiums d'course à piés ». In sectimbe 2023, sin père avoait eu un accidint alorse qu'il rintroait d'sin travail à vélo. 

Dins sin infance il o passé granmint d'timps aveuc ses grands-parints maternels Jean-Jacques pi Annie-Claude.

Il cminche ses études à l'école Anne Godeau à Bachant dousqu'il découve chele musique grache à un d'ses professeus. Il o insuite étoait inscrit pèr ses parints à l'école d'musique d'Hautmont pour étudié l'solfège pi apprinde à juer des instrumints d'musique conme l'djitare, l'piano et pi l'violon. Il o apris pus tard in autodidacte ech ukulélé.

Il o continué ses études dins ch' Lycée Jessé de Forest à Avinne-su-Helpe dousqu'il o obtenu sin bac scyintifike, il o insuite foait des études ed médecinne à chele faculté d'médecinne Henri Warembourg ed l'Univarsitè Lile.

### Carrière
Il cminche s'carrière in 2022 dsous ch' nom d' « ZephyrMusic », sin nom d'schène est un ju d'mot sinnifiant un vint dous pi agréabe. Edpis ses débuts il publie ses musiques aveuc TuneCore, eune interprise d'musique améritchaine, située dins l'arrondichemint d'Brooklyn dins l'ville d'New York.

Il foait princhipalemint des érprises ed canchons ach piano, il o notammint foait eune érprise del canchon *[[Mistral gagnant (canchon)|Mistral gagnant]]* dech canteu Renaud, qui o bin té accueulli pi décrit conme étint « l’ultime binde originale ». À ses débuts, in moins d'un an, s'musique avoait déjà té écouté dins pus d' 90 poaiyis diférints pi ajoutés à 600 playlists rin eq dseur Spotify.

Il possède pi crée des répliques d'heute qualité conme l'malette Wayne Enterprises, ch' messache manuscrit d'Bruce Wayne et pi l'foto anchienne del Prumière Djérre mondiale dousqu' l'in voét Wonder Woman intarprétée pèr Gal Gadot et pi Steve Trevor intarprété pèr Chris Pine, tous ches objets sont visibes dins l'introduccion dech film *[[Wonder Woman (film, 2017)|Wonder Woman]]*. Il crée parfoés des vidéos dousqu'il mélinge musique pi chinéma in utilisant des répliques pi des costumes dins ch' but d'recréer l'atmosfère vue dins chés films, séries et pi jus vidéo loyée à l'musique juée.

L' 21 d'avri 2023 il o annonché su sin Instagram chele sortie ed toutes d'ses préchédintes sorties musicales su l'insimble des plateformes musicales.

Il o annonché chele sortie d'sin prumier album *Love n Covers* pour 2025 lorse d'eune intervue pour ch' magazène améritchain *Shoutout LA* in 2024. Il dédie l'album à sin grand-père Jean-Jacques, défuncté in 2020 dech Covid-19.

## Stile pi influinche
Il n'o pos d'ginre musical défini, il peut auchi bin juer dech rock, dech djazz conme del musique clachique, bin eq ses érprises soétte oryintées vers l'musique pop. Chertaines d'chés musiques qu'il erprind viennette d' jus vidéo conme *[[Animal Crossing]]* pi *[[Luigi's Mansion]]*, tindi eq l'majorité d'ses érprises erprennette des musiques populoères telles eq *[[Firework (canchon)|Firework]]* ed Katy Perry, *[[Juste Give Me a Reason]]* ed P!nk, *[[Imagine (canchon)|Imagine]]* ed John Lennon o incore *[[Hallelujah (canchon d'Leonard Cohen)|Hallelujah]]* ed Leonard Cohen.

Il est influinché princhipalemint pèr ch' pianisse améritchain Marcus Veltri, pi pèr ch' violonisse améritchain Rob Landes et pi chele violonisse oukrèniène Karolina Protsenko. Il o té égalemint influinché pèr chés canteus Ed Sheeran, Ariana Grande, Bruno Mars et pi Vianney.

## Filantropie
Il est bénévole à chés Restos du Cœur pi dins d'eutes achuchons.

## Vie privée
Il avoait un berger australien lonmé Merlin, l'est défuncté à l'ache d' 6 ans l' 16 ed sectimbe 2024. Pour rinde onmache à sin kien, il o publié eune vidéo montrant des fotos pi vidéos qui értrache l'vie ed Merlin aveuc eune érprise ach piano del canchon *[[Photograph (canchon d'Ed Sheeran)|Photograph]]* dech canteu Ed Sheeran.

In pus dech frinsé, il parle l'inglé pi l'italien. Il foait régulièremint dech vélo, parfoés dseur des londgues distinches. Sin liu préféré del ville d'Los Angeles est ch' wartier d'Venice, notammint Venice Beach pi l'Venice Beach Boardwalk. Il aime auchi chés villes d'Santa Monica, d'New York pi d'Venise.

## Discografie

### Albums studio

* 2025 : *Love n Covers*

### Composicions

* 2022 : *Broken Heart Song*

### Érprises

* 2022 : *The Last of Us 2 (Take on Me)*

* 2022 : *The Roost*

* 2022 : *Les Lacs du Connemara*

* 2022 : *Les Démons de minuit*

* 2022 : *Sous les Sunlights des Tropiques*

* 2022 : *Mistral Gagnant*

## Notes pi référinches

## Loïens intarnètes
* **<small>(fr)</small>** Chite ofichiel
* Ersources erlatives à l'musique : Shazam **·** SoundCloud
* Ersources erlatives à l'audiovisuel : IMDb